Държавен вестник, бр. 46, 2025 г., стр. 21

БРОЙ  46	
Д Ъ Р Ж А В Е Н  В Е С Т Н И К 	
СТР.  21   
част от научните изследвания. Дейността 
на независимите оценители е специфична 
научноизследователска дейност, свързана с 
определяне характеристиките на проектите, и 
може да включва препоръки за подобряване 
качеството на научните изследвания.
Раздел V
Договор за финансиране
Чл. 76. (1) За одобрените проекти упра­
вителят сключва договор за предоставяне на 
финансиране, който задължително съдържа:
1. страни по договора:
а) Фонд „Научни изследвания“;
б) изпълнители по договора – базова орга­
низация и ръководител на научния колектив;
2. предмет на договора, включващ входящ 
номер и наименование на проекта;
3. период за изпълнение;
4. финансови ангажименти по договора;
5. работна програма;
6. план за управление на научните данни;
7. партньори по проекта, ако има такива;
8. списък на научния колектив.
(2) Проектното предложение, споразуме­
нието за партньорство (ако е приложимо) 
и планът за управление на научните данни 
са неразделна част от договора.
(3) В договора се определя редът за въз­
становяване на недължимо платени и над­
платени суми, както и на неизразходваните, 
неправомерно получените или неправомерно 
усвоените средства.
(4) Когато конкурсната процедура попада 
в приложното поле на член 107, параграф 1 
на Договора за функционирането на Евро­
пейския съюз, но е съвместима с вътрешния 
пазар, договорът включва съответните из­
исквания на приложимото законодателство, 
които гарантират спазването на условията на 
режима за държавни помощи за съответния 
проект.
Чл. 77. В случаите, когато средства за 
финансиране на проекти и дейности се пре­
доставят изцяло или частично от други орга­
низации, условията и редът за финансиране 
се определят съгласувано с финансиращата 
организация при спазване на разпоредбите на 
Закона за насърчаване на научните изслед­
вания и иновациите и на този правилник.
Чл. 78. (1) В срок до 10 работни дни от 
решението на изпълнителния съвет за оп­
ределяне на съответния проект за финанси­
ране управителят на Фонда отправя покана 
до ръководителя на научния колектив за 
сключване на договор за финансиране на 
проекта. Ръководителят на научния колек­
тив уведомява останалите изпълнители по 
чл. 76, ал. 1, т. 1 за сключване на договора.
(2) Договорът се сключва не по-късно 
от две седмици след поканата по ал. 1. 
Подписването му може да се отложи с не 
повече от един месец по мотивирано искане 
на ръководителя на научния колектив или 
на ръководителя на научната организация.
(3) Договорът се сключва за цялата сума 
по проекта, предвидена в решението на 
изпълнителния съвет, и за целия период за 
неговото изпълнение.
(4) В случай че съответната временна 
научно-експертна комисия е предвидила 
промени в работната програма или във 
финансовия план, отчитайки забележки на 
независимите оценители, и тези промени са 
одобрени от изпълнителния съвет, ръково­
дителят на научния колектив се уведомява 
за тях заедно с поканата по ал. 1 и тези 
промени се отразяват в договора.
(5) Преди подписването на договора 
членовете на временната научно-експертна 
комисия:
1. удостоверяват съответствието на дого­
вора с подаденото проектно предложение по 
отношение на неговото съдържание съгласно 
чл. 76, ал. 1 и с промените по ал. 4;
2. извършват кръстосана проверка на 
дейностите, предвидени в проекта, с оглед 
на избягване на двойно финансиране на 
дейности по методика, приета от изпълни­
телния съвет.
Чл. 79. Ако ръководител на научен ко­
лектив или на базова организация, чийто 
проект е одобрен за финансиране, откаже 
сключването на договор, след изтичане на 
срока по чл. 78, ал. 2 управителят на Фонда 
отправя покана до следващия от списъка с 
резервните проекти в съответната научна 
област, но не по-късно от 10 работни дни 
преди приключване на съответната финан­
сова година.
Чл. 80. (1) Средствата за изпълнение 
на проекта се предоставят при условия и 
по ред, определени в договора за неговото 
изпълнение.
(2) До 20 работни дни след подписване на 
договора Фондът превежда авансово предви­
дените суми за първия етап от изпълнението 
на проекта.
Чл. 81. Финансовите средства по проекта 
се изразходват законосъобразно и целесъо­
бразно съгласно предвидените във финансо­
вия план групи разходи.